Usinad 3.a klassi õpilased küsitlesid erinevaid Tallinna Reaalkoolis töötavaid inimesi, näiteks töömees Toivot, psühholoogi Ollet ja raamatukoguhoidjat Karinit. Valmisid väga vahvad intervjuud ning ehk saab ka lugeja Reaalkoolile armsate töötajate kohta midagi uut ja põnevat teada!
#000000
Selle kasutaja alt postitatakse kõik artiklid, mille autoritel puudub sellel veebilehel kasutaja.
Rohkem postitusi Reaali Poiss poolt.
#000001
Selle kasutaja alt postitatakse kõik artiklid, mille autoritel puudub sellel veebilehel kasutaja.
#000002
Õpetaja Veiko Somelari arvates on Tallinna Reaalkoolis tore töötada, sest siin on palju huvitavaid inimesi ja ei ole rutiini. Siin on hästi palju erinevaid ülesandeid aasta ringi ning palju erinevaid tegevusi, mida teevad nii õpetajad kui õpilased. Ka probleeme arvutitega on erinevaid. Kõige tihedamini unustavad inimesed oma paroolid ära, või kustutavad kogemata oma failid. Õpetaja Veiko annab tunde ainult kolmandas ja neljandas klassis, tema meelest on neljandas klassis õpetada põnevam, kuna nad oskavad juba rohkem. Arvuteid on koolis kokku 300. Ka õpetajal on vahel mõni keeruline probleem, millega ise toime ei tule, siis tuleb uurida internetist või küsida mõne sõbra käest. IT-meheks õppimine sõltub huvist sellele erialale. Mõni inimene õpib kaks aastat ja on spetsialist, teine õpib viis aastat ja pole midagi kasu. Kui sulle ikka see töö ei meeldi, pole mõtet tema arvates sellel alal ka töötada. Isiklikke arvuteid tol ajal polnud, kui õpetaja koolis käis. Oma arvuti sai ta alles 23-aastaselt. Lemmiklooma Veiko Somelaril pole, aga see-eest on tal olemas arvutihiir.
#000006
Karin räägib, et ta on töötanud raamatukogus 18 aastat. Karin valis enda raamatukoguhoidja töö sellepärast, et talle on raamatud alati meeldinud. Ta rääkis, et tema lapsepõlves elas ta Kadriorus ja seal oli üks lasteraamatukogu, kust ta luges kõik raamatud läbi. Karin on töötanud kümme aastat ka Tallinna ülikooli raamatukogus. Ta räkis, et meie kooli raamatukogus on lausa 17 000 raamatut. Kui ta oli väike, siis meeldis talle väga Astrid Lindgren, kuid tema päris lemmikraamat on „Kollase Rähni Ordu“, ta on seda raamatut lausa kümme korda lugenud. Viimati luges ta Tõnu Õnnekaru (Õnnepalu – toim.) raamatut „Palk”. Kui on näiteks veerandi lõpp, siis käib väga palju inimesi, kuid kui on tavaline päev, siis käib näiteks kümme inimest. Väiksena tahtis ta saada pangatöötajaks ja majandust juhtida. Vabal ajal meeldib talle ka lugeda. Talle meeldib ka teatris käia ja talle meeldib kassiga mängida. Tema arust on õnne valem see, kui sa teed õigeid otsuseid ja kui sul on palju sõpru ja suur pere.
#000011
Töömees Toivo täispikk nimi on Toivo Värk. Toivo on töömees just sellepärast, et talle meeldib see töö. Toivo on töötanud Tallinna Reaalkoolis umbes neli aastat. Ta ei ole teistes koolides kunagi töötanud. Toivo hoolitseb vabal ajal oma koera ja kasside eest, ta tegeleb ka oma lastega. Toivol sujuvad kõik tööd kenasti, tal ei ole kõige keerulisemat parandustööd veel siiani olnud. Ütleb, et ükski parandustöö ei ole lihtne, kõik, mis ära lõhutakse, on keeruline korda teha, näiteks uksed või seinad. Kõige raskem on tema töö juures see, kui ta peab koolilaste tundide ajal midagi parandama. Kui lapsed on koolis, siis lapsed segavad parandustööde tegemist. Toivo viimane tehtud töö ei olnud seotud parandamisega, kuid ta pani ühte klassi televiisori üles. Töömees Toivo on peale töömehe töö kunagi noorpõlves kinos filme näidanud. Toivo tahtis väiksena saada kinomehaanikuks, see talle meeldis ja selleks ta ka sai.
#000014
Intervjueerijad: Loreena Nisu ja Mia Krisairi
#000015
Kaisa Tamkivi tegeleb igapäevaselt projektide kirjutamisega, et erinevate tegevuste jaoks raha saada. Veel tegeleb ta ennast juhtiva õppija tunniga 4.-6. klassidele. Kaisa Tamkivi valis Tallinna Reaalkooli, sest ta lapsed õpivad siin ja abikaasa õppis selles koolis. Reaalkoolis on ta töötanud umbes 7 aastat. Ta valis sellepärast projektijuhi ameti, kuna ta ei ole õpetajaks õppinud, aga hetkel õpib ülikoolis hariduse juhtimist. Hetkel on olnud kõige suurem projekt selline, kus nad said Eesti riigilt ja Euroopa Liidult raha, et osta keemia, füüsika, bioloogia ja loodusõpetuse katsevahendeid. Kaisa Tamkivi on väga paljudes kohtades töötanud: Anija mõisas, YFU Eestis, Verekeskuses ja vabatahtlikku tööd teinud. Tema lapsepõlve lemmiktund oli kehaline kasvatus. Kaisal on kolm poega ja üks tütar. Kaisa elab maal ja ta sõidab kooli umbes 40 minutit. Tal on loomi: koer, kass ja aia taga käivad lambad, aga need ei ole tema omad. Hetkel on Kaisal vaba aega vähe. Talle meeldib väga matkata, sõpradega restoranis söömas käia ja reisida. Kaisa unistab Šotimaale reisida. samuti tahaks Kaisa käia iga nädal pilatese trennis. Perega koos teevad nädalavahetusel põhjalikumalt süüa ja veedavad õues rohkem aega.
#000018
Intervjueerijad: Nataly Ristik ja Meribel Hermann
#000019
Kuidas teha võimalikult kehv UT ja vaimne tervis hävitada?
#000024